hotchpotch/miracl-hf-unified huggingface dataset:
भारतीय गैण्डा
भारतीय गैण्डा, जिसे एक सींग वाला गैण्डा भी कहते हैं, विश्व का चौथा सबसे बड़ा जलचर जीव है। आज यह जीव अपने आवासीय क्षेत्र के घट जाने से संकटग्रस्त हो गया है। यह पूर्वोत्तर भारत के असम और नेपाल की तराई के कुछ संरक्षित इलाकों में पाया जाता है जहाँ इसकी संख्या हिमालय की तलहटी में नदियों वाले वन्यक्षेत्रों तक सीमित है।  इतिहास में भारतीय गैण्डा भारतीय उपमहाद्वीप के सम्पूर्ण उत्तरी इलाके में पाया जाता था जिसे सिंधु-गंगा-ब्रह्मपुत्र का मैदान कहते हैं। यह सिन्धु, गंगा तथा ब्रह्मपुत्र नदियों के मैदानी क्षेत्रों में, पाकिस्तान से लेकर भारतीय-बर्मा सरहद तक पाया जाता था और इसके आवासीय क्षेत्र में नेपाल, आज का बांग्लादेश और भूटान भी शामिल थे। ऐसा माना जाता है कि यह बर्मा, दक्षिणी चीन तथा इंडोचाइना में भी विचरण करता हो लेकिन यह सिद्ध नहीं हो पाया है। यह जाति सन् १६०० तक उत्तर-पश्चिमी भारत और पाकिस्तान में आसानी से देखी जा सकती थी, लेकिन इसके तुरन्त बाद इस इलाके से विलुप्त हो गई। अपने अन्य आवासीय क्षेत्रों में भी यह सन् १६०० से १९०० तक तेज़ी से घटे और बीसवीं सदी की शुरुआत में यह विलुप्तता की कगार में खड़ा था।
एक अनुमान के मुताबिक आज जंगली हालात में केवल ३००० से कुछ अधिक भारतीय गैण्डे बचे हैं जिसमें से लगभग २००० तो केवल भारत के असम में ही पाये जाते हैं।
एक सींग वाला रहिनो इंडिया के मानस और काजीरंगा नेशनल पार्क में और नेपाल के तराई क्षेत्र में पाया जाता है। इसे रेड डाटा बुक में vu की श्रेणी में रखा गया है
नन्दा देवी राष्ट्रीय उद्यान
नन्दा देवी राष्ट्रीय उद्यान अर्थात् नन्दादेवी राष्ट्रीय अभयारण्य एक विश्व धरोहर का नाम है। यह भारत के उत्तराखण्ड राज्य में नन्दा देवी पर्वत के आस-पास का इलाका है, जिसे नन्दादेवी राष्ट्रीय अभयारण्य के नाम से भी जाना जाता है।
नन्दादेवी राष्ट्रीय अभयारण्य लगभग 630.33 वर्ग किलोमीटर तक फैला हुआ उत्तर-भारत का विशालतम अभयारण्य है। जिसे सन् 1982 में राष्ट्रीय उद्यान घोषित किया गया था तथा फूलों की घाटी राष्ट्रीय उद्यान सहित सन् 1988 में विश्व संगठन युनेस्को द्वारा विश्व धरोहर के रूप में घोषित किया जा चुका है। यह नन्दा देवी राष्ट्रीय उद्यान ६३०.३३ वर्ग कि॰मी॰ के क्षेत्र में फैला हुआ है और फूलों की घाटी राष्ट्रीय उद्यान के साथ मिलकर नन्दा देवी बायोस्फ़ियर रिज़र्व बनता है जिसका कुल क्षेत्रफल २२३६.७४ वर्ग कि॰मी॰ है और इसके चारों ओर ५१४८.५७ वर्ग कि॰मी॰ का मध्यवर्ती क्षेत्र (buffer zone) है। यह रिज़र्व युनेस्को की की सूची में सन् 2004 से अंकित किया जा चुका है।
इस अभयारण्य को दो भागों में बांटा जा सकता है: भीतरी और बाहरी। दोनों को उत्तर, पूर्व और दक्षिण की तरफ़ से दीवारनुमा ऊँची-ऊँची चोटियाँ घेरे हुये हैं और पश्चिम की तरफ़ उत्तर और दक्षिण की पर्वतश्रेणियाँ ऋषिगंगा दर्रे में जाकर मिल जाती हैं। भीतरी अभयारण्य लगभग पूरे क्षेत्रफल के दो तिहाई हिस्से में फैला हुआ है और इसी इलाके में नंदा देवी पर्वत के साथ-साथ उत्तरी और दक्षिणी ऋषि हिमनद भी हैं जो नंदा देवी चोटी के दोनों ओर स्थित हैं। इन दोनों हिमनदों के सहायक हिमनद क्रमशः उत्तरी और दक्षिणी नंदा देवी हिमनद हैं। और सन् 1934 में भीतरी अभयारण्य में ऋषि दर्रे के रास्ते पहुँचने वाले पहले मनुष्य माने जाते हैं। बाहरी अभयारण्य पश्चिम में कुल क्ष्रेत्रफल का एक तिहाई हिस्सा लेता है और भीतरी अभयारण्य से ऊँची पर्वतश्रेणियों से अलग होता है। इसमें ऋषिगंगा बहती है जो इसे दो भागों में बाँटती है। इसके उत्तरी भाग में रमनी हिमनद है जो दूनागिरी और चांगाबांग चोटियों की ढलानों से नीचे बहता है। इसके दक्षिणी भाग में त्रिशूल हिमनद है जो त्रिशूल पर्वत से नीचे बहता है। बाहरी अभयारण्य में पहली बार कदम सन् १९०७ में ने रखे थे जब उन्होंने त्रिशूल I पर्वतारोहण किया था।नंदा देवी जैव मंडल में पक्षियों की लगभग 130, तितलियों की 40 और मकड़ियों की भी लगभग 40, प्रजातियाँ पाई जाती हैं। जानवरों में हिमालयी भालू, हिमालयी ताहर, भरल, कस्तूरी मृग, लंगूर, गोरल, तेंदुए, लाल लोमड़ी आदि यहाँ संरक्षित जीवों की श्रेणी में आते हैं।
ईएससीपी यूरोप
ईएससीपी यूरोप (ESCP Business School) विश्व का एक प्रमुख बिजनेस स्कूल है जो पेरिस, लंदन, बर्लिन, मैड्रिड और टोरिनो में स्थित है। १८१९ में स्थापित किया गया ये संस्थान, दुनिया का सबसे पहला बिजनेस स्कूल माना जाता है
यह यूरोप के सर्वश्रेष्ठ बिजनेस स्कूलों में से एक माना जाता है। यह अपने कार्यकारी व्यवसाय प्रबंध में स्नातकोत्तर (Executive MBA) के लिए 2009 QS ग्लोबल 200 बिजनेस स्कूल रिपोर्ट में विश्व रैंकिंग में 15 स्थान पर है। 2010 में, अपने मास्टर इन मैनेजमेंट (MiM) में फाइनेंशियल टाइम्स द्वारा दुनिया भर के 1 स्थान पर था। 2012 में यह दुसरे स्थान पर है।
व्यापार और राजनीति के क्षेत्र में ईएससीपी यूरोप के उल्लेखनीय पूर्व छात्रों में शामिल हैं - सीईओ Hermès (पैट्रिक थॉमस), फ्रांस के पूर्व प्रधानमंत्री (Jean-Pierre Raffarin) और यूरोपीय संघ के आंतरिक बाजार और सेवा आयुक्त (Michel Barnier).अधिकांश छात्र अपनी स्नातकोत्तर की पढ़ाई के बाद विपणन, वित्त और प्रबंधन परामर्श के क्षेत्र में बड़ी कंपनियों में जिम्मेदारी के पदों के लिए भर्ती हो जाते हैं।
ख़सरा
भारत और पाकिस्तान में ख़सरा एक कृषि-सम्बन्धी क़ानूनी दस्तावेज़ होता है जिसमें किसी गाँव के ज़मीन के किसी टुकड़े और उस पर उगाई जा रही फसलों का ब्यौरा लिखा होता है। इसका प्रयोग एक शजरा नामक दस्तावेज़ के साथ किया जाता है जिसमें पूरे गाँव का मानचित्र होता है जो उस गाँव की सभी भूमि-पट्टियों की जानकारी देता है। इन पट्टियों का ब्यौरा ही ख़सरों में होता है। पारम्परिक रूप से ख़सरों में हर खेत और उसके क्षेत्रफल व अन्य मापों का, उसके मालिक का और उसपर काम करने वालों कृषकों का, उसपर उगने वाली फसलों का, उसकी मिट्टी के प्रकार का और उसपर उग रहे वृक्षों का विवरण होता है।
अगर गाँव के ख़सरों को प्रयोग करके किसी एक व्यक्ति या परिवार के स्वामित्व वाली भूखण्डों की सूची बनाई जाए तो उसे 'ख़तौनी' कहते हैं। यानि किसी व्यक्ति या परिवार के सभी ख़सरों की सूची उस व्यक्ति/परिवार की ख़तौनी में होती है।
ख़सरों का प्रयोग भारतीय उपमहाद्वीप में सदियों से चला आ रहा है और ब्रिटिश राज से बहुत पहले शुरू हो गया था। मध्यकालीन ख़सरों को देखकर भारत व पाकिस्तान के अलग-अलग क्षेत्रों के आर्थिक इतिहास के बारे में बहुत जानकारी मिलती है।
अय्यार
अय्यार () मध्यकालीन (९वीं सदी से १२वीं सदी ईसवी) इराक़ और ईरान में एक प्रकार के योद्धा को कहते थे। एक ओर इन्हें बहादुर समझा जाता था और युद्धों में इनका प्रयोग किया जाता था लेकिन दूसरी ओर इन्हें आवारा, बदमाश और लफ़ंगा भी समझा जाता था जो शराब और जुए के अड्डों में और वेश्याओं के पास भी जाया करते थे।
अन्य समाजों की तरह, मध्यकालीन ईरान और अरब इलाक़ों में युवकों के लिए कुछ मर्दानगी और वीरता के कुछ आदर्श थे। इन्हें फ़ारसी-भाषी क्षेत्रों में जवान-मर्दी () और अरबी-भाषी क्षेत्रों में 'फ़ुतुव्वा' () कहा जाता था। 'फ़ता' अरबी में 'जवान आदमी' के लिए शब्द है इसलिए 'जवानमर्दी' और 'फ़ुतुव्वा' का एक ही अर्थ है। अय्यारों के लिए इन आदर्शों का पालन करना ज़रूरी माना जाता था।
आतपन
सूर्य के केन्द्रीय भाग में निरंतर नाभकीय संलयन की चलती रहती है । जिससे आपर ऊर्जा मुक्त होती है । सूर्य अपनी इस ऊष्मा / ऊर्जा को लगातार में विकसित करता रहता है । पृथ्वी तक यह विकिरण के रूप में पहुंचता है । इसे ही सूर्यातप या आतपन / सौर विकिरण कहते है ।
आतपन या सूर्यताप (Insolation या solar irradiation) किसी कालावधि में किसी क्षेत्रफल पर पड़ने वाले सौर विकिरण की माप है। विश्व मापन संगठन ने इसे मापने के लिए MJ/m (मेगाजूल प्रति वर्ग मीटर) या J/mm (जूल प्रति वर्ग मिलीमीटर) संस्तुत किया है।
भूपृष्ठ और उसके वायुमंडल को गरम करने में धूप का विशेष महत्व है। किंतु आतपन, अर्थात् किसी स्थान के भूपृष्ठ को गरम करने, में धूप का अंशदान दिवालोक की अवधि के अतिरिक्त अनेक अन्य बातों पर भी निर्भर करता है, जिनमें निम्नलिखित महत्वपूर्ण हैं :
आतपन सौर उच्चता, या सौर किरणों द्वारा क्षितिज पर बनाए हुए कोण, पर निर्भर करता है। किसी क्षैतिज पृष्ठ पर आतपन की तीव्रता इस कोण की ज्या (sine) की अनुलोमानुपाती होती है। भूअक्ष के झुकाव के कारण ज्यों ज्यों कोई गोलार्ध सूर्य के सम्मुख होता जाता है, त्यों त्यों किसी स्थान पर सौर किरणों द्वारा क्षितिज पर बनाया गया यह कोण वर्ष भर, प्रत्येक क्षण बदलता रहता है।
दीर्घवृत्ताकार पथ पर परिक्रमा करते समय पृथ्वी और सूर्य के बीच की दूरी वर्ष भर बदलती रहती है। जनवरी में पृथ्वी सूर्य के निकटतम और जुलाई में दूरतम होती है। स्पष्ट है पृथ्वी पर आतपन की तीव्रता जनवरी में जुलाई की अपेक्षा अधिक होनी चाहिए। आतपन में वृद्धि तो होती है, लेकिन बहुत कम। बहुधा यह वृद्धि, आतपन को कम करनेवाले कुछ अन्य कारकों से, क्षतिपूर्ती हो जाती है।
वायुमंडल में पारेषण (ट्रांसमिशन), अवशोषण (एब्जॉर्ब्सन) तथा विकिरण (रेडिएशन) घटनाओं की परस्पर जटिल क्रिया होती है। सूर्यकिरणों की तरंग लघुदैर्ध्य के आपतित विकिरण का लगभग ४२ प्रति शतअंश पृथ्वी के वायुमंडल की बाह्य सीमा से ही अंतरिक्ष को तत्काल लौट जाता है। शेष विकिरण का लगभग १५ प्रतिशत वायुमंडल द्वारा और ४३ प्रतिशत भूपृष्ठ द्वारा सीधे अवशोषित हो जाता है। इस अवशोषित विकिरण के आठ प्रति शत को भूपृष्ठ पुन: दीर्घतरंगों के रूप में विकिरण करता है और ३५ प्रतिशत को वायुमंडल में पारेषित करता है। पारेषण द्वारा प्राप्त विकिरण को वायुमंडल दीर्घतरंग ऊष्मा विकिरण के रूप में अंतरिक्ष को पुन: विकीर्ण करके, आगामी लघुतरंग और प्रगामी दीर्घतरंग विकिरणों में संतुलन करता है। इस प्रकार धूप में हेरफेर होने पर भी भूपृष्ठ का माध्य ताप व्यवहारत: लगभग एक सा रहता है।
किसी दिन, किसी स्थान पर धूप की कुल अवधि बदली, कोहरा आदि आकाश को धुँधला करनेवाले अनेक घटकों पर निर्भर करती है। धूप अभिलेखक (Sunshine Recorder) नामक उपकरण से वेधशालाओं में धूप के वास्तविक घंटों का निर्धारण किया जाता है। इस उपकरण में एक चौखटे पर काच का एक गोला स्थापित रहता है, जिसे इस प्रकार समंजित किया जा सकता है कि गोले का एक व्यास ध्रुव की ओर संकेत करे। गोले के नीचे उपयुक्त स्थान पर समांतर रखे, घंटों में अंशाकिंत पत्रक (card) पर सौर किरणों को फोकस करते हैं। सूर्योदय और सूर्यास्त के बीच जब भी बदली, कोहरा आदि नहीं होते, तब फोकस पड़ी हुई किरणें पत्रक को समुचित स्थान पर जला देती हैं।
पुंस्तनवृद्धि
पुंस्तनवृद्धि या गाइनेकोमैस्टिआ (Gynecomastia) पुरुषों के अन्तःस्रावी तन्त्र का एक विकार है जिसमें पुरुष के स्तन का आकार बड़ा हो जाता है। यह कैंसरीय नहीं होता किन्तु इसके कारण व्यक्ति को मनोवैज्ञानिक कष्ट होता है।
मनुष्य में कुल 23 जोड़े गुणसूत्र होते हैं, जिनमें 22 जोड़े पुरूष और स्त्री में एक समान होते है जबकि 23वे जोड़े स्त्री मे एक समान xx और पुरुष में xy होता हैं इन्हे 'लिंग गुणसूत्र' कहते हैं। यदि किसी कारण अधिकता हो जाती हैं तो इसे 'क्लाइनफेल्टर्स संलक्षण' कहते हैं। इनमें गुणसुत्रो की संख्या इस प्रकार रहती हैं-
22 जोड़े औटोसोम + xxy = 47
इस प्रकार के संलक्षण (सिन्ड्रोम) में वृषण तो अल्पविकसित रह जाते हैं जबकि स्त्रियों के समान स्तन विकसित हो जाते हैं। इनके शरीर पर बालो की कमी होती हैं। y गुणसूत्र की उपस्थिति के कारण ये पुरुष होते हैं, किन्तु xx गुणसुत्रो की उपस्थिति इनमे स्त्रियों जैंसे लक्षण भी उत्पन्न कर देती हैं।
सफ़्फ़ारी राजवंश
सफ़्फ़ारी राजवंश () सीस्तान क्षेत्र से उत्पन्न एक मध्यकालीन राजवंश था जिसने पूर्वी ईरान, ख़ुरासान, अफ़ग़ानिस्तान व बलोचिस्तान पर ८६१ ईसवी से १००२ ईसवी तक राज किया। इस राजवंश की नीव याक़ूब बिन लैथ़ अस-सफ़्फ़ार ने रखी जो एक स्थानीय अय्यार (लड़ाका) था। उसके पिता लैथ़ ताम्बे का काम करते था जिसे व्यवसाय को फ़ारसी भाषा में 'सफ़्फ़ार' कहते हैं, लेकिन उसने यह पारिवारिक पेशा छोड़कर अय्यारी शुरू कर दी। उसने इस्लाम के नाम पर पहले सीस्तान क्षेत्र और फिर अफ़ग़ानिस्तान पर क़ब्ज़ा कर लिया।
सफ़्फ़ारियों ने ज़रंज शहर को अपनी राजधानी बनाया जो आधुनिक अफ़ग़ानिस्तान के दक्षिण-पश्चिम में स्थित नीमरूज़ प्रान्त में है। यहाँ से वे पूर्व और पश्चिम दोनों ओर फैले। पहले उन्होंने अफ़ग़ानिस्तान के हिन्दू कुश पर्वतों में हिन्दू-बौद्ध क्षेत्रों पर हमला बोला, जिसमें पहले ज़मीनदावर, ज़ूनबील​ और काबुल और फिर बामियान, बल्ख़, बादग़ीस​ और ग़ोर शामिल थे। इन अभियानों में उसने बहुत धन लूटा और बहुत से स्थानीय लोगों को बेचने के लिए गुलाम बना लिया। ८७३ ईसवी में उसने ईरानी-मूल के ताहिरी राजवंश ख़ुरासान छीन लिया। जब तक याक़ूब का देहांत हुआ, वह काबुल वादी, सिंध, तुषारिस्तान, केरमान, फ़ार्स और ख़ुरासान ले चुका था। उसने बग़दाद भी पहुँचने की कोशिश करी लेकिन अब्बासी ख़िलाफ़त द्वारा हराया गया। सफ़्फ़ारियों ने अपने राज्य में हमेशा फ़ारसी भाषा और ईरानी संस्कृति को बहुत बढ़ावा दिया।
याक़ूब की मौत के बाद सफ़्फ़ारी साम्राज्य ज़्यादा दिन चल न सका। उसका उत्तराधिकारी उसका भाई आम्र​ बिन लैथ़ था जिसे ९०० ईसवी में सामानी साम्राज्य के इस्माइल सामानी ने बल्ख़ में हरा दिया और अपने अधिकतर क्षेत्र को सामानियों के हवाले देने के लिए विवश कर दिया। इसके बाद सफ़्फ़ारी अपने सीस्तान की मातृभूमि तक सीमित रह गए और सामानियों के अधीन वहीं के स्थानीय राजा बनकर रह गए। सन् १००२ में महमूद ग़ज़नवी ने सीस्तान पर हमला किया और ख़लफ़​ प्रथम को सिंहासन से हटाकर सफ़्फ़ारी राजवंश का अंत कर दिया।
उद्भट
उद्भट अलंकार संप्रदाय (संस्कृत) में भामह और दंडी के परवर्ती प्रधान प्रतिनिधि आचार्य थे। कल्हणकृत राजतरंगिणी के अनुसार ये कश्मीर के शासक जयापीड की विद्वत्परिषद् के सभापति थे और इनका वेतन प्रति एक लक्ष दीनार (स्वर्णमुद्रा) था। इतिहासकारों ने जयापीड का शासनकाल सन् ७७९-८१३ ई. माना है। उद्भट जयापीड के शासनकाल के प्रथम चरण में रख जा सकते हैं क्योंकि मान्यता है कि जयापीड ने अपने शासन के अंतिम चरण में प्रजा को पर्याप्त उत्पीड़ित किया था। इससे क्षुब्ध हो ब्राह्मणों ने उसका बहिष्कार कर दिया था। अतएव उद्भट का समय ईसवी सन् की आठवीं शताब्दी में ही संभव हो सकता है।
उद्भट ने 'काव्यलंकारसारसंग्रह' नामक ग्रंथ की रचना की थी। यह ग्रंथ अप्राप्य था किंतु डॉ॰ वूलर ने इसकी लघुवृत्तियुक्त एक प्रति जैसलमेर में खोज निकाली थी। उक्त ग्रंथ छह वर्गों में विभक्त है, इसकी ७५ कारिकाओं में ४१ अलंकारों का निरूपण है और ९५ पद्यों में उदाहरण हैं जो उद्भट ने स्वरचित 'कुमारसंभव' काव्य से प्रस्तुत किए हैं। उक्त संख्या बांबे संस्कृत सीरीज़ द्वारा प्रकाशित संस्करण के अनुसार है जब कि निर्णय सागर प्रेस के संस्करण में ७९ कारिकाओं में लक्षण तथा १०० में उदाहरण हैं। इनके एक अन्य ग्रंथ 'भामह विवरण' के भी उल्लेख प्रतिहारेंदुराजकृत 'काव्यालंकारसारसंग्रह' की लघुवृत्ति तथा अभिनवगुप्ताचार्य के 'ध्वन्यालोकलोचन' में मिलते हैं।
उद्भट ने अलंकारों का क्रम और उनके वर्ग भामह के काव्यालंकार के अनुरूप रखे हैं और प्राय: संख्या भी वही दी है। भामह द्वारा निरूपति ३९ अलंकारों में से इन्होंने आशी, उत्प्रेक्षावयव, उपमारूपक और यमक इत्यादि चार अलंकारों को छोड़ दिया है तथा पुनरुक्तवदाभास, छेकानुप्रास, लाटानुप्रास, काव्यहेतु, प्रतिवस्तूपमा, दृष्टांत और संकर, इन छह नवीन अलंकारों को लिया है। इतना ही नहीं, उक्त छह अलंकारों में पुनरुक्तवदाभास, काव्यहेतु तथा दृष्टांत तो सर्वप्रथम उद्भट द्वारा ही आविष्कृत हैं, क्योंकि पूर्ववर्ती भामह, दंडी आदि आचार्यों में से किसी ने भी इनका उल्लेख नहीं किया है। अनुप्रास, उत्प्रेक्षा, रसवत् और भाविक के अतिरिक्त और भी १२ अलंकारों के लक्षण इन्होंने भामह के अनुसार ही दिए हैं।
उवट
उवट विख्यात वेद-भाष्यकार थे। आचार्य उवट कृत यजुर्वेद के 'मन्त्रभाष्य' द्वारा विदित होता है कि इनके पिता का नाम वज्रट था। साथ ही वहीं इनका जन्मस्थान आनन्दपुर कहा गया है :
कतिपय विद्वानों के कथनानुसार ये महाराज भोज के समय ग्यारहवीं शताब्दी ईसवी मे अवंतिनगरी में विद्यमान थे। उव्वट ने भोज के शासन काल में उज्जयिनी में रहकर शुक्ल यजुर्वेद की माध्यन्दिन वाजसनेयी संहिता का सम्पूर्ण चालीस अध्यायों वाला भाष्य किया था, जो उवट भाष्य के नाम से सुविख्यात है। 'भविष्य-भक्ति-माहात्म्य' नामक संस्कृत ग्रंथ इन्हें कश्मीर देश का निवासी और मम्मट तथा कैयट का समसामयिक बताता है:
इन्होंने शुक्ल यजुर्वेद की काण्व शाखा का भाष्य और ऋग्वेदीय शौनक प्रातिशाख्य नामक ग्रंथ की रचना की। कुछ लोगों का कहना है कि ऋग्वेदीय शौनक प्रातिशाख्य भाष्य करने के बाद इन्होंने ऋग्वेद का भाष्य भी रचा था।
उपगुप्त
उपगुप्त एक प्रसिद्ध बौद्ध भिक्षु थे। इन्हें 'अलक्षणक बुद्ध' भी कहा जाता है।
उपगुप्त वाराणसी के गुप्त नामक इत्र विक्रेता के पुत्र थे। १७ वर्ष की अवस्था में संन्यास लेकर इन्होंने योगसाधना की और काम पर विजय प्राप्त करने के उपरांत समाधिकाल में भगवान् बुद्ध के दर्शन किए। मथुरा के समीप नतभक्तिकारण्य में उरुमुंड या रुरुमुंड पर्वत पर इन्हें उपसंपदा हुई और वहीं उपगुप्त विहार नामक बौद्ध धर्म का प्रसिद्ध प्रचारकेंद्र बना। बोधिसत्वावदानकल्पलता में उल्लेख है कि इन्होंने १८ लाख व्यक्तियों को बौद्ध धर्म से दीक्षित किया था। उतत्री बौद्ध परंपरा के अनुसार ये सम्राट अशोक के धार्मिक गुरु थे और इन्होंने ही अशोक को बौद्ध धर्म की दीक्षा दी थी। दिव्यावदान के अनुसार चंपारन, लुंबिनीवन, कपिलवस्तु, सारनाथ, कुशीनगर, श्रावस्ती, जेतवन आदि बौद्ध तीर्थस्थलों की यात्रा के समय उपगुप्त अशोक के साथ थे। उल्लेख मिलते हैं कि पाटलिपुत्र में आयोजित तृतीय बौद्ध संगीति में उपगुप्त भी विद्यमान थे। इन्होंने ही उक्त संगीति का संचालन किया और कथावस्तु की रचना अथवा संपादन किया। संभवत: इसीलिए कुछ विद्वानों में मोग्गलिपुत्त तिस्स तथा उपगुप्त को एक ही मान लिया है, क्योंकि अनेक बौद्ध ग्रंथों में तृतीय संगीति के संचालन एवं कथावस्तु के रचनाकार के रूप में तिस्स का ही नाम मिलता है।
मटिल्डा (किताब)
मटिल्डा ब्रिटिश लेखक रोआल्ड डाल के द्वारा लिखित एक बच्चो की किताब हैं। इसे 1988 मे लंदन मे प्रकाशित किया गया था। इसकी कहानी एक असाधारण बच्ची मटिल्डा वौर्मवुड के बारे मे हैं जिसके साधारण माता-पिता काफी हद तक अप्रिय हैं जो अपनी बेटी की विचित्र योग्यता और टेलेकाइनेटिक क्षमता से तिरस्कारपूर्ण हैं।
मटिल्डा वौर्मवुड नाम की एक नन्ही बच्ची के पास सीखने की एक असाधारण क्षमता हैं, परंतु उसके अमीर तथा बुद्धीमंद माता-पिता उसकी इस कमाल की क्षमता से बेखबर हैं और उसे मूर्ख तथा बेवकूफ समझते हैं। अपने माता-पिता के अशिष्ट व्यवहार से तंग आकर मटिल्डा हमेशा उनको सबक सिखाने के लिये उनके साथ शरारते करती हैं, जैसे पिता की टोपी मे गोंद लगाना या चिमनी मे तोते को छिपाना जिससे सबको लगे कि घर मे भूत हैं।  कुछ ही समय के बाद मटिल्डा विद्यालय जाना प्रारम्भ करती है जहाँ वो मिस जेनिफर "जेनी" हनी नाम की एक समवेदनापूर्ण शिक्षक से मिलती हैं। मिस हनी मटिल्डा की अकल्पनीय बौद्धिक शक्तियो से अचम्भित होती है और उसका दाखिला किसी उच्चतर कक्षा मे कराने का प्रयास करती है, परंतु विद्यालय की क्रूर प्रधानाध्यापिका मिस टर्नबुल, जो अत्यंत कष्टदायक सजाओ के द्वारा विद्यार्थियो को अनुसाशित रखने के लिये बदनाम है, इनकार कर देती है। मिस हनी मटिल्डा के महान बुद्धिमता के बारे मे उसके माता-पिता से भी बात करने की कोशिश करती है, परन्तु वे मिस हनी पर विश्वास नही करते है। जल्द ही मिस हनी और मटिल्डा के बीच एक बहुत करीबी रिश्ता विकसित हो जाता है जब मटिल्डा को अपनी टेलेकाइनेटिक शक्तियो का पता चलता है। वे अक्सर जंगल मे स्थित मिस हनी की छोटी सी कुटिया मे मिलते है और बातचीत करते है, जहा मिस हनी अपने दुख भरे बचपन के बारे मे मटिल्डा को बताती है कि कैसे उनके पिता मैग्नस की रहस्यमयी मृत्यु के बाद उनकी मौसी उनके घर और संपत्ति पर कब्जा कर लिया और कैसे वो मिस हनी के साथ बहुत बुरा बर्ताव करती थी और उनसे सारे काम कराती थी। मटिल्डा यह जानकर बहुत आश्चर्यचकित होती है कि वह मौसी मिस टर्नबुल थी। मिस हनी को उनकी संपत्ति वापस दिलाने के लिये मटिल्डा एक योजना बनाती है। मिस टर्नबुल के द्वारा निरिक्षित एक पाठ के दौरान मटिल्डा अपनी टेलेकाइनेटिक शक्तियो से एक चॉक के टुकड़े को उठा कर श्यामपट्टिका पर मिस टर्नबुल के लिये मिस हनी के पिता मैग्नस के तरफ से एक पत्र लिखती है जिसमे वो मिस टर्नबुल से मिस हनी को उनकी संपत्ति वापस करने की मांग करती है। इससे अत्यंत भयभीत हुई मिस टर्नबुल घर छोड़कर भाग जाती है। मिस हनी को अपनी सम्पत्ति वापस मिल जाती है। नए प्रधानाध्यापक के द्वारा मटिल्डा का दखिला ऊपरी कक्षा मे करा दिया जाता है, जहा उसे पता चलता है कि वो अपनी टेलेकाइनेटिक शक्तिया खो चुकि है। मटिल्डा अक्सर मिस हनी के घर उनसे मिलने आती थी। एक दिन मटिल्डा को पता चलता है कि उसका परिवार कहीं और जा रहा है।
स्कंध (सड़क)
किसी सड़क अथवा राजमार्ग के किनारे-किनारे स्थित स्कंध, एक आरक्षित क्षेत्र होता है। स्कंध का उपयोग आम तौर पर मोटर वाहन यातायात के लिए नहीं किया जाता है। स्कंध किसी पक्की सड़क का ही हिस्सा होता है और भारत में इसका निर्धारण एक सतत सफेद पट्टी (कई जगह पीली) के द्वारा किया जाता है। स्कंध को कई प्रकार से उपयोग किया जाता है, जिनमे से प्रमुख है:
फ़िरोज़कोह
फ़िरोज़कोह या फ़िरूज़कूह () आधुनिक अफ़ग़ानिस्तान के ग़ोर प्रान्त में स्थित एक शहर था जो ग़ोरी राजवंश की प्रथम राजधानी थी। कहा जाता है कि अपने समय में यह विश्व के महान नगरों में से एक था लेकिन सन् १२२० के दशक में चंगेज़ ख़ान के पुत्र ओगताई ख़ान के नेतृत्व में मंगोल फ़ौजों ने इसपर धावा बोला और इसे तहस-नहस कर डाला। उसके बाद यह शहर इतिहास को खोया गया और इसका ठीक स्थान किसी को ज्ञात नहीं है। कुछ इतिहासकारों का मनना है कि ग़ोर प्रान्त के शहरक ज़िले में खड़ी जाम की मीनार इस शहर का अंतिम बाचा हुआ निशान है।
उच
उच या उच शरीफ़ () पाकिस्तान के पंजाब प्रान्त के दक्षिण में बहावलपुर ज़िले में स्थित एक ऐतिहासिक शहर है।
इस क्षेत्र में कम-से-कम ५०० ईसापूर्व से हिन्दुओं की बस्तियाँ थी। कहा जाता है कि जब ३२५ ईसापूर्व में सिकंदर महान ने पंजाब पर क़ब्ज़ा कर लिया तो उसने सिन्धु नदी और चेनाब नदी के संगम-स्थल पर अपने नाम का एक शहर बनाने का आदेश दिया। इस शहर को 'अलक्षेन्द्रिया एन इन्दो पोतामो' () नाम से स्थापित किया गया और यही शहर आगे जाकर उच शहर बना। समय के साथ चेनाब और सिन्धु नदियों ने अपना रुख़ कुछ बदला और अब उनका संगम यहाँ से १०० किमी दूर मिठनकोट शहर के पास पड़ता है।
इसके बहुत बाद सन् ७१२ ईसवी में जब अरब सेनाएँ इस्लाम आने के बाद फैल रही थीं तो मुहम्मद बिन क़ासिम ने इस शहर पर क़ब्ज़ा कर लिया और यहाँ इस्लामी प्रभाव बढ़ने लगा। इस स्थान पर १३वीं सदी में ग़ोरी साम्राज्य का भी क़ब्ज़ा हो गया और उसके पतन के बाद यह दिल्ली सल्तनत का हिस्सा बना। इन सभी कालों में बहुत से मुस्लिम संत-फ़कीर यहाँ आ बसे और शहर के नाम के पीछे 'शरीफ़' लगाया जाने लगा (जैसा कि 'अजमेर शरीफ़' के साथ भी होता है)। 'उच शरीफ़' का मतलब 'ऊँचा पवित्र शहर' है। इन संतों में बीबी जाविंदी, जलाल-उद-दीन 'सुर्ख़-पोश' बुख़ारी और बहाल हलीम शामिल थे, जिनके मक़बरे अब इस शहर में स्थित हैं।
रजत घाल्टा
my name is Rajat Ghalta .i am from kotkhai .now i am in shimla . in shimla i am in hostel. i am student of govt digree college sanjauli .i am bsc student. art by Rajat Ghalta
ताइफ़
ताइफ़ () सउदी अरब के मक्का प्रान्त में स्थित एक शहर है। यह मक्का से १०० किमी दक्षिणपूर्व में सरवात पहाड़ियों में १,८७९ मीटर (६,१६५ फ़ुट) की ऊँचाई पर बसा हुआ है और अपने लुभावने वातावरण के लिए जाना जाता है। इस शहर के मध्य में खुले क्षेत्रों में अंगूर और गुलाब उगाए जाते हैं और शहद भी बनाया जाता है।
ताइफ़ शहर में अधिकतर सल्फ़ी मुस्लिम रहते हैं। यहाँ भारतीय उपमहाद्वीप,बांग्लादेश, पाकिस्तान,तुर्की और अन्य अरब देशों के भी कुछ लोग कार्यरत हैं।
ताइफ़ क्षेत्र में ६वीं सदी ईसवी में बनू थ़कीफ़​ (, बिंदु वाले 'थ़' के उच्चारण पर ध्यान दें) क़बीले का ज़ोर था जो 'हवाज़िन' नामक बदू क़बीले की उपशाखा थी। शहर के बीच में एक धार्मिक स्थल था जहाँ इस्लाम-पूर्व के मूल अरबी धर्म की 'अल्लात देवी' () पूजी जाती थी, जिसे 'ताइफ़ की देवी' भी कहा जाता था। इस कारण से ताइफ़ एक तीर्थस्थल भी था। सन् ६३० में पैग़म्बर मुहम्मद की मुस्लिम फ़ौजों ने हुनैन के युद्ध में ताइफ़ के पास ही हुनैन में हवाज़िन क़बीले और उनकी उपशाखा बनू थ़कीफ़ से लड़ाई की। मुस्लिमों की जीत हुई और उन्होंने बढ़कर ताइफ़ को घेर लिया। कुछ देर तो ताइफ़ शहर अपनी रक्षा में डटा रहा लेकिन ६३१ में आत्म-समर्पण की सोचने लगा। उन्होंने मुस्लिम बनना स्वीकार लिया और मुहम्मद ने शहर में आकर अल्लात का मंदिर तुड़वा दिया।
मध्यकाल में १५१७ में मक्का के शरीफ़ का यहाँ शासन था लेकिन उसने उस्मानी साम्राज्य के सुल्तान सलीम प्रथम को आत्म-समर्पण कर दिया। पूरे हिजाज़ क्षेत्र में मक्का और मदीना के शहरों के साथ-साथ ताइफ़ भी उस्मानी साम्राज्य में आ गया। लगभग तीन शताब्दियों तक यह उस्मानियों के पास रहा। १८०२ में यहाँ अरब विद्रोह हुआ जिसके लड़ाके सउद परिवार के समर्थक थे। सउदियों ने ताइफ़ पर क़ब्ज़ा कर लिया लेकिन उस्मानी अपने आप पर मक्का-मदीना के रक्षक होने का गर्व करते थे और उन्होंने मिस्र में अपने अधीन राज्यपाल मुहम्मद अली से मदद लेकर १८१३ में ताइफ़ पर फिर से नियंत्रण ले लिया। उन्होंने शहर की काफ़ी मरम्मत करवाई और नया किला और सैनिक छावनी भी बनाई।
१९१६ में हिजाज़ के हाशमी परिवारों ने, जिनमें मक्का का शरीफ़ हुसैन इब्न अली का पुत्र अब्दुल्लाह सैनिक नेता था, उस्मानियों के ख़िलाफ़ विद्रोह किया। उन्होंने ताइफ़ २२ सितम्बर को जीत लिया और 'हिजाज़ राजशाही' घोषित कर दी। फ़ौरन ही पड़ोस के नज्द क्षेत्र के सउद परिवार के साथ उनके तनाव चढ़ने लगे और हाश्मी-सउदी झड़प हुई। १९१९ में उनमें आपसी समझौते से लड़ाई बंद हुई लेकिन १९२४ में तैयारी कर के सउदियों ने अपने समर्थक 'इख़्वान​' नामक लड़कों के झुंडों से ताइफ़ पर हमला करवाया। हिजाज़ के राजा के पुत्र पर ताइफ़ की रक्षा का ज़िम्मा था लेकिन इख़्वानियों को आते देख वह डर से भाग खड़ा हुआ और उसके ३०० से अधिक सैनिक मारे गए। १९२६ में अब्दुल अज़ीज़ अल-सउद पूरे हिजाज़ का भी शासक घोषित हुआ। १९३२ में 'सउदी अरब राजशाही' घोषित हुई और ताइफ़ उसका भाग था। राजा का देहांत ९ नवम्बर १९५३ में ताइफ़ में ही हुआ। १९४० के दशक के बाद सउदी अरब ने इस शहर का बहुत आधुनिकरण किया और राजमार्ग के ज़रिये जाज़ान (जाज़ान प्रान्त) और अबहा (असीर प्रान्त) के शहरों से भी जोड़ा।
ताइफ़ में जनवरी में औसत तापमान १० सेंटीग्रेड से २१ सेंटीग्रेड के बीच रहता है जबकि जुली में यह २३ सेंटीग्रेड से ३४ सेंटीग्रेड के बीच होता है। अगर अधिकतम और न्यूनतम तापमान देखा जाए तो यहाँ तापमान ४५ सेंटीग्रेड से लेकर -१ सेंटीग्रेड (यानि शून्य से कम) मापा जा चुका है।
द कॉन्वेंट
द कॉन्वेंट () ब्रिटिश प्रवासी क्षेत्र जिब्राल्टर के राज्यपाल का 1728 से आधिकारिक निवास स्थान है। मूल रूप से यह फ्रांसिस्कन सन्यासियों का कॉन्वेंट था जिससे इसे अपना यह नाम भी मिला। इसका निर्माण 1531 में हुआ था। स्थानीय किंवदंतियों के अनुसार यह स्थान एक कैथोलिक नन की आत्मा द्वारा प्रेतवाधित है, जिसे उसके पिता और चर्च ने दीवार में जिन्दा दफ़न करवा दिया था।
फ्रांसिस्कन संन्यासी जिब्राल्टर में स्पेन के चार्ल्स प्रथम के राज के दौरान आए थे। उन्हें जमीन का एक हिस्सा उस समय के ला टर्बा नामक स्थान में दिया गया था। ला टरबा वह जगह थी जहाँ जिब्राल्टर के गरीब वर्ग की आबादी रहती थी। 1531 में वहाँ चर्च और मठ का निर्माण हुआ। मठ में प्रवेश करने का रास्ता पीछे से था, जिसे अब गवर्नर लेन के नाम से जाना जाता है। इसका विस्तार उस क्षेत्र तक था जहाँ आज जॉन मैकिन्टौश हॉल है।
जब जिब्राल्टर पर एंग्लो-डच बेड़े ने आर्चड्यूक चार्ल्स के आदेश पर जिब्राल्टर पर कब्जा कर लिया था तब फ्रांसिस्कन सन्यासियों ने स्पेन की जनता की तरह जिब्राल्टर नहीं छोड़ा था और अपने स्थान पर निवास करते रहे, कम से कम 1712 तक (इस वर्ष तक इनकी जिब्राल्टर में उपस्थिति अभिलिखित है)। 1728 में फ्रांसिस्कन मठ को ब्रिटिश गवर्नर के निवास स्थान में परिवर्तित कर दिया गया और तब से यह इसी परियोजन के लिए इस्तेमाल किया जाता है।
कॉन्वेंट को प्रेतवाधित स्थल माना जाता है। ऐसा माना जाता है कि यहाँ एक नन के भूत का निवास, यह नन "लेडी इन ग्रे" के नाम से प्रसिद्ध है। लोगों के अनुसार उसकी आत्मा एक अतिथि कक्ष के बहार के गलियारे में घूमती है और ऐसा कहा जाता है कि वह इस कक्ष को अपना कक्ष मानती है चूँकि उसे इसकी एक दीवार में जिन्दा दफ़न कर दिया गया था।
"ग्रे लेडी" के भूत की कहानी के कई संस्करण हैं। इन सभी में सबसे प्रसिद्ध के अनुसार यह एक समृद्ध स्पेनी परिवारकी बेटी थी जिसने अपने पिता की इच्छा के विरुद्ध शादी कर ली थी। जब उसके पिता को इस बात का पता चला तो उसने अपनी बेटी को "कॉन्वेंट ऑफ़ सेंट क्लैरा" में भेज दिया जो मेन स्ट्रीट पर स्थित था। जहाँ मदर सुपीरियर की निगरानी में लड़की को जबरदस्ती धार्मिक कसम दिलाई गई और उसे नन बन ने पर मजबूर कर दिया गया। परन्तु उसके प्रेमी ने हार नहीं मानी और फ्रांसिस्कन मठ में शामिल हो कर कॉन्वेंट में रहने लगा। ऐसा कहा जाता है कि जोड़ा किंग्स चैपल के स्वीकारोक्ति कक्ष में मिलता था और वहाँ पर ही इन्होंने अपने भागने की योजना तैयार करी।
जिस रात को इन्होंने भागने की योजना बनाई थी उस रात को दोनो बंदरगाह तक पहुँचे जहाँ उनका एक नाव इंतजार कर रही थी। परन्तु इस प्रक्रिया में अलार्म बज गया और इसकी प्रतिक्रिया में भागते वक्त प्रेमी पानी में गिर के डूब गया। लड़की को अपनी कसम तोड़ने के अपराध में गिरफ्तार कर लिया गया और उसे कॉन्वेंट के किसी एक कक्ष की दीवार में जिन्दा दफनाने की सजा दी गई।
ईराकी एयरवेज़
ईराकी एयरवेज़ कंपनी, ईराकी एयरवेज़ नाम से प्रचलित ( "अल-खुतूत अल-जवैया अल-ईराकिया"; प्रायः एयर ईराक कहा जाता है), ईराक की राष्त्रीय ध्वजवाहिका वायुसेवा है। इसका मुख्यालय बगदाद अन्तर्राष्ट्रीय विमानक्षेत्र, बगदाद के परिसर में स्थित है। मध्य पूर्व की सबसे पुरानी वायुसेवाओं में से एक ईराकी एयरवेज़, अन्तर्देशीय एवं अन्तर्राष्ट्रीय वायुसेवाएं प्रदाता कंपनी है। इसका प्रमुख बेस बगदाद अन्तर्राष्ट्रीय विमानक्षेत्र में स्थित है।
काम एयर
काम एयर () अफ़गानिस्तान की विमानसेवा है जिसका मुख्यालय काबुल में स्थित है। यह अनुसूचित अन्तर्देशीय एवं क्षेत्रीय अन्तर्राष्ट्रीय सेवाएं प्रदान करती है। काबुल अन्तर्राष्ट्रीय विमानक्षेत्र इसका प्रधान केन्द्र (हब) है।
कुवैत एयरवेज़
कुवैत एयरवेज़ () कुवैत की राष्ट्रीय वायुसेवा है, जिसका मुख्यालय कुवैत अन्तर्राष्ट्रीय विमानक्षेत्र के परिसर में स्थित है। यह कंपनी मध्य पूर्व, भारतीय उपमहाद्वीप, यूरोप, दक्षिण पूर्व एशिया एवं उत्तरी अमरीका में अनुसूचित अन्तर्राष्ट्रीय सेवाएं संचालित करती है। इसका प्रमुख आधार कुवैत अन्तर्राष्ट्रीय विमानक्षेत्र में स्थित है।
इस विमान सेवा का इतिहास १९५३ मे व्यापारियों के एक समूह द्वारा कुवैत सरकार के साथ ५०:५० की भागेदारी मे शुरू किए गये कुवैत नॅशनल एयरवेज़ से शुरू होता है. उसी वर्ष ब्रिटिश ओवरसीज एयरवेज़ कॉर्पोरेशन की एक सहायक कंपनी ब्रिटिश इंटरनॅशनल एयरलाइन्स, जो कुवैत मे चार्टर्ड विमान सेवा और रखरखाव संबंधी सेवाएँ प्रदान करती थी, के साथ एक पाँच साल का अनुबंध किया गया। दो डकोटा विमानो के क्रय के साथ १६ मार्च १९५४ से सेवाएँ आरंभ कर दी गयीं।
परिचालन के पहले ही वर्ष मे इस विमान सेवा द्वारा ८९६६ यात्रिओ ने यात्रा की। जुलाई १९५५ मे कुवैत एयरवेज़ का नाम अपना लिया गया और मई १९५८ मे ब्रिटिश ओवरसीज एयरवेज़ कॉर्पोरेशन के साथ प्रबंधन और परिचालन के लिए एक नया करार किया गया। एप्रिल १९५९ मे कुवैत एयरवेज़ ने ब्रिटिश इंटरनॅशनल एयरलाइन्स, का अधिग्रहण कर लिया.
दिसंबर २०१३ की जानकारी के अनुसार कुवैत एयरवेज़ कुवैत सरकार के पूर्ण स्वामित्व वाली कंपनी है.
जनवरी २०१६ की जानकारी के अनुसार अब्दुल्लाह अल शरहा इसके मुख्य कार्यकारी अधिकारी हैं।
अल फ़रवानियाह गवरणेट मे स्थित कुवैत इंटरनॅशनल एयरपोर्ट पर कुवैत एयरवेज़ का मुख्यालय है. ४५०००० वर्ग फीट मे फैले इसके मुख्य कार्यालय का निर्माण अहमादियाः कॉंटरॅक्टिंग एंड ट्रेडिंग कंपनी द्वारा १९९२ से १९९६ मे मध्य ५३.६ मिलियन अमेरिकी डालर की लागत से किया गया था.
कुवैत एयरवेज़ की कई सारी सहायक कंपनियाँ हैं जो कुवैत एयरवेज़ की तरह हीं निजीकरण प्रक्रिया के विभिन्न चरणों से गुजर रहीं है.
अपनी बढ़ती हुई माँग और ११९० मे हुए युद्ध के दौरान अपनी सेवा चालू रखने के लिए कुवैत एयरवेज़ ने कई सारे एयरलाइन्स के साथ गठबंधन भी किया है.  ट्रांस वर्ल्ड एयरलाइन्स (१ दिसंबर १९९९ से जे.एफ. के. और शिकागो से कुवैत सिटी के मध्य कोड करार के साथ आरंभ)
जुलाई २०१६ की जानकारी के अनुसार के कुवैत एयरवेज़ विमान दस्ते मे निम्न विमान शामिल हैं
इस प्रकार के कुवैत एयरवेज़ पास २२ विमानो का दस्ता है और ३५ अन्य विमान जल्द ही शामिल होने वाले हैं.
समाजशास्त्रीय सिद्धान्त
समाजविज्ञान के सम्बन्ध में समाजशास्त्रीय सिद्धान्त (sociological theoriy) से आशय समाज से सम्बन्धित तथ्यों की व्याख्या करने वाले सिद्धान्त हैं।
पैक्ट ऑफ़ स्टील
"पैक्ट ऑफ़ स्टील" जर्मनी और इटली के मध्य 22 मई 1939 को बर्लिन में किया गया था, इस संधि मैं दो अनुभाग शामिल थे, पहला अनुभाग था - परस्पर विश्वास और सहयोग बनाये रखना.और दूसरा भाग था - गुप्त पूरक प्रोटोकॉल (सैन्य और अर्थव्यवस्था से संबंधित नीतियों के लिए), तथापि इटली सरकार के कुछ सदस्य इस संधि के खिलाफ भी थे, यह संधि आगे चलकर "खून की संधि" कहलायी।
सूर्य मंदिर, प्रतापगढ़
सूर्य मंदिर प्रतापगढ़, भारतीय पुरातत्व सर्वेक्षण (एएसआई) और बहुमूल्य कलाकृति अधिनियम 1972 के तहत संरक्षित भगवान सूर्य को समर्पित प्राचीन मंदिर है जो उत्तर प्रदेश के इलाहबाद मुख्यालय से करीब 42 किलोमीटर दूर स्थित प्रतापगढ़ के सदर तहसील के गौरा के स्वरूपपुर के मजरा शिवगंज स्थित पटेल बस्ती में स्थित है।
यह सूर्य मंदिर उत्तर प्रदेश प्रान्त के इलाहबाद और प्रतापगढ़ के जनपदीय सीमा पर स्थित है, किन्तु प्रतापगढ़ जनपद में पड़ता है तथा यहाँ से मान्धाता ब्लाक १० किलोमीटर है। प्रसिद्द पांडवकालीन पौराणिक स्थल भयहरण नाथ से केवल ३०० मीटर कि दूरी पर पूर्व में सुर्य मंदिर स्तिथ है। सूर्य मंदिर से कटरा गुलाब सिंह बाजार महज २ किलोमीटर की दूरी पर है।प्रतापगढ़ जिला से ३२ किलोमीटर तथा प्रयाग से ४२ किलोमीटर के फासले पर स्थित है।
पुरातत्व विज्ञानियों का मानना है कि मंदिर का का निर्माण 8वीं-9वीं शताब्दी में हुआ था। लोक मान्यता है कि सम्भवतः मुसलमान शासकों ने भव्य मंदिर को ध्वस्त करा दिया। भारतीय पुरातत्व सर्वेक्षण विभाग की प्रथम सर्वेयर जनरल अलेक्जेंडर कनिंघम ने सूर्य मंदिर तथा तुषारण विहार को देखा था।
मंदिर पर बेल, बूटे, पत्ते तथा देवताओं के चित्र खुदे है। मंदिर के ऊपर एक विशाल शिवलिंग है जिसकी चौड़ाई लगभग 4 फुट तथा लम्बाई 7 फुट है। शिवलिंग के उत्तर की ओर काले पत्थर में सूर्य देवता की मूर्ति खुदी है। मूर्ति को देखने से स्पष्ठ होता है कि एक हाथ में चक्र, पुष्प और शंख तथा दूसरा हाथ आशीर्वाद की स्तिथि में है। इसके अतिरिक्त मंदिर में भगवान बुद्ध की मूर्तियाँ हैं।
मंदिर का कुल क्षेत्रफल 13 बिस्वा, 7 बिस्वाँशी है। वर्तमान में केवल सात बिस्वा भूमि ही शेष रह गया है। शेष भूमि पर लोगों ने क़ब्ज़ा कर लिया है।
सामी शब्द जड़
सामी शब्द जड़ () अरबी, इब्रानी और सीरियाई जैसी सामी भाषाओं के क्रिया और संज्ञा शब्दों में व्यंजनों की उस छोटी शृंखला को कहते हैं जो किसी मूल अवधारणा (कॅान्सेप्ट) या चीज़ को दर्शाते हैं। इन जड़-व्यंजनों के इर्द-गिर्द स्वर वर्णों (या कभी-कभी अन्य व्यंजनों) को डालकर उस अवधारणा पर आधारित अलग-अलग अर्थों के शब्द बनाए जाते हैं। त्रि-व्यंजनीय (, तीन व्यंजनों वाली) जड़ें सबसे आम हैं, हालांकि चार-व्यंजनीय () जड़ें भी कहीं-कहीं मिलती हैं।
आम बोलचाल की हिन्दी, पंजाबी, कश्मीरी, फ़ारसी व तुर्की भाषाओं में बहुत से अरबी-मूल के शब्द हैं इसलिए इन शब्द जड़ों के उदाहरण इन भाषाओं में भी दिखते हैं। उदाहरण के लिए अरबी में: किताब (पुस्तक), कुतुब (पुस्तकें), कातिब (लेखक), कुत्ताब (कई लेखक), कतबा (उसने लिखा), मकतूब (लिखा हुआ), यकतुबू (वह लिखता है) - सभी 'क-त-ब' के व्यंजनों के बीच में स्वर बदलकर बनाए जाते हैं। यह 'क-त-ब' की त्रिव्यंजनीय जड़ 'लिख' की अवधारणा बताती है।
महान एयर
महान एयरलाइंस, जो महाण एयर, () नाम से संचालन करती है, तेहरान में आधारित ईरान की एक वायुसेवा है। यह सेवा अन्तर्देशीय एवं अन्तर्राष्ट्रीय गंतव्यों को अनुसूचित उड़ानें संचालित करती है। ये गंतव्य सुदूर पूर्व, मध्य पूर्व, मध्य एशिया, यूरोप आदि में हैं। इस कंपनी का प्रमुख आधार बेस इमाम खोमैनी अन्तर्राष्ट्रीय विमानक्षेत्र, तेहरान ईरान में स्थित है।
मलेशिया एयरलाइंस
मलेशियन एयरलाइं सिस्टम बर्हाद (), जो मलेशियन एयरलाइंस (लघुरूप MAS) नाम से कार्यरत है, मलेशिया की सरकारी-स्वामित्त्व वाली ध्वजवाहिका वायुसेवा है। मलेशिया एयरलाइंस अपने गृह-आधार (बेस) कुआला लम्पुर अन्तर्राष्ट्रीय विमानक्षेत्र एवं एक द्वितीयक केन्द्र (हब) कुचिंग अन्तर्राष्ट्रीय विमानक्षेत्र से वायु सेवा संचालन करते हैं। कंपनी का मुख्यालय सुल्ताण अज़ीज़ शाह अन्तर्राष्ट्रीय विमानक्षेत्र, सेलंगोर के परिसर में है। कंपनी की मुख्यालय को यहां से कुआला लम्पुर अन्तर्राष्ट्रीय विमानक्षेत्र परिसर में स्थानांतरित करने की योजना थी।
मिहिन लंका
मिहिन लंका कोलंबो, श्रीलंका आधारित एक निम्न-मूल्य वायुसेवा है। यह कंपनी श्रीलंकाई सरकार के स्वामित्त्व में है। यह कंपनी भंडारनायके अन्तर्राष्ट्रीय विमानक्षेत्र स्थित अपने केन्द्र (हब) से [[भारतीय उपमहाद्वीप्प, [[खादई देश|खाड़ी देशों]] एवं [[दक्षिण पूर्व एशिया]] स्थित गंतव्यों को वायुसेब्वा प्रदान करती है। कई मार्गों पर यह अपनी सहभागी कामप्णि [[श्रीलंकन एयरवेज़]] से उड़ानें सांझा करती हैं। वर्तमान में कंपनी के बेड़े में ३ विमान हैं।[[श्रेणी:श्रीलंका की वायुसेवाएं]]
ओमान एयर
ओमान एयर () ओमान की राष्ट्रीय वायुसेवा है। मस्कट अन्तर्राष्ट्रीय विमानक्षेत्र के परिसर में स्थित मुख्यालय, से यह कंपनी अन्तर्राष्ट्रीय एवं अन्तर्देशीय अनुसूचित यात्री वायुसेवा एवं क्षेत्रीय एयर-टैक्सी सेवा उपलब्ध कराती है। इनके अलावा ये चार्टर्ड वायुसेवा भि देती है। १ मार्च २०१० के अनुसार, ओमान एयर कुछ चयनित मार्गों पर मोबाइल फ़ोन एवं वाइ-फ़ाई इंटरनेट सुविधा उपलब्ध कराने वाली विश्व की प्रथम वायु सेवा बन गयी है।
पाकिस्तान इन्टरनेशनल एयरलाइंस
पाकिस्तान इन्टरनेशनल एयरलाइंस (; प्रायः जिसे पी॰आई॰ए॰ ; या पाकिस्तान इन्टरनेशनल भी कहा जाता है), पाकिस्तान सरकार की राज्य-स्वामित्त्व वाली ध्वजवाहिका वायुसेवा है। Once regarded as Asia's best airline, कम्पनी का मुख्यालय जिन्नाह अन्तरराष्ट्रीय विमानक्षेत्र, कराची में स्थित है। और यह एशिया, यूरोप एवं उत्तरी अमरीका के 24 अन्तर्देशीय एवं 38 अन्तरराष्ट्रीय गन्तव्यों को वायुसेवा देती है। इसका प्रमुख केन्द्र (हब) कराची में अल्लामा इकबाल अन्तरराष्ट्रीय विमानक्षेत्र एवं बेनज़ीर भुट्टो अन्तरराष्ट्रीय विमानक्षेत्र, रावलपिण्डी/इस्लामाबाद में स्थित है।
पी. जयरामन
डॉ॰ पी. जयरामन संस्कृत, हिन्दी एवं तमिल भाषा एवं साहित्य के विद्वान हैं। उन्होंने संस्कृत तथा हिन्दी में स्नातकोत्तर अध्ययन पूरा करने के बाद पीएच.डी. तथा डी.लिट. की उपाधि प्राप्त की है। भारतीय संस्कृति तथा साहित्य के प्रति समर्पित होकर उन्होंने अठारह वर्षों तक इन विषयों का गंभीर अध्ययन किया है। वे भारतीय रिजर्व बैंक के प्रबंधक के पद पर सोलह वर्षों तक कार्यकाल के समय बैंकिंग क्षेत्र में भारतीय भाषाओं तथा विशेषकर हिन्दी के प्रचार-प्रसार का महत्त्वपूर्ण कार्य किया। किंतु भारतीय विद्या भवन के आदर्शों से प्रभावितर होकर उन्होंने बैंक की सेवाओं से समय पूर्व अवकास लेकर वर्ष १९८० में उन्होंने न्यू यार्क में भारतीय विद्या भवन की स्थापना की और उनतीस वर्षों से भारतीय संस्कृति, परम्परा, दर्शन, भाषा, साहित्य एवं कलाओं के प्रचार-प्रसार में संलग्न हैं। इस समय भारतीय विद्या भवन में हिंदी तथा संस्कृत भाषाओं के साथ साथ भारतीय दर्शन, संगीत व नृत्य की शिक्षा भी दी जाती है। उन्होंने संस्कृत तथा तमिल में लिखी गई अनेक धार्मिक पुस्तकों का हिंदी व अँग्रेजी में अनुवाद किया है।
उन्हें हिन्दी साहित्य सम्मेलन, प्रयाग द्वारा साहित्य वाचस्पति, उत्तर प्रदेश हिन्दी संस्थान द्वारा साहित्य भूषण, हिन्दी भाषा एवं साहित्य की सेवा के लिए केन्द्रीय हिन्दी संस्थान, आगरा द्वारा २००३ में पद्मभूषण डॉ॰ मोटूरि सत्यानारायण पुरस्कार, २००७ में प्रवासी भारतीय सम्मान तथा २००९ में साहित्य और शिक्षा के क्षेत्र में पद्मश्री से सम्मानित किया गया है।
फ़िलीपींस एयरलाइंस
फ़िलिपींस एयरलाइंस इंका. (लघुरूप पल और काफ़ी समय जिसे फ़िलिपींस एयर लाइंस नाम से भी जाना जाता था) फ़िलिपींस की ध्वजवाहिका वायुसेवा है। इसका मुख्यालय फ़िलिपीन नेशनल बैंक फ़ाइनेन्शियल सेंटर, पैसे सिटी में स्थित है। वायुसेवा की स्थापना १९४१ में की गई थी और अपने मूल नाम से चलने वाली ये सबसे पहली एवं सबसे पुरानी वाणिज्यिक वायुसेवा है। इसके हब मनीला में निनॉय एक्विनो अ. विमानक्षेत्र एवं सेबु सिटी के मैक्टेन-सेबु अ. विमानक्षेत्र में स्थित है, जहां से ये फ़िलिपींस में ३१ स्थलो और दक्षिण पूर्व एशिया, पूर्वी एशिया, मध्य पूर्व, ओशनिया, उत्तरी अमेरिका और युरोप सहित ३६ विदेशी स्थलो में कार्य करती है। पहले की सबसे बडी एशियाई एयरलाइनो में से एक, पल १९९७ के एशियाई वित्तीय संकट से गंभीर रूप से प्रभावित हुआ थाІ फिलीपींस की सबसे बडी कोर्पोरेटविफलताओ में से एक, पल को युरोप और मध्य पूर्व की उडानो में संपूर्ण कटौती के साथ अपने अंतरराष्ट्रीय परिचालन को कम करने पर मजबूर किया गया, मनीला से संचालित मार्गो को छोडकर लगभग सभी घरेलु उडानो में कटौती, अपने जहाजी बेडे में कटौती और हजारो कर्मचारियो को निकाल देने पर मजबूर किया गया था। एयरलाइन को १९९८ में प्रापक पद के अंतर्गत रखा गया और धीरे धीरे कई स्थलो के लिए संचालन पुनर्स्थापित किया गयाІ २००७ में पल प्रापक पद से बाहर निकल गया और सैन मिगुएल निगम द्वारा अधिग्रहण के बाद २०१२ में, एशिया के एक प्रमुख वाहक के रूप में अपने आप को फिर से पुनर्स्थापित करने की दिशा में कदम उठा रही हैІ
१४ नवम्बर १९३५ को फिलीपीन कांग्रेस ने विशेष रूप से लुजन के द्वीप में मेल, माल और यात्री सेवा प्रदान करने के लिए फिलीपीन हवाई टेक्सी कंपनी इंकोर्पोरेटेड (पेट्को) के व्यवसाय को मंजूरी दे दीІ कंपनी ने बाद में मनीला – बगुइओ और मनीला – पेराकेल उडाने अनुसूचित कीІ कंपनी ने अपनी आवंटित मार्गो के तहत अपने अनुसूचित यात्री संचालन पर छह साल के लिए निष्क्रिय हो गईІ २६ फ़रवरी १९४१ को फिलीपीन एयर लाइन इंकोर्पोरेशन ने व्यापारियो के एक समूह द्वारा एंड्रेस सोनारियो, सिनियर के नेतृत्व में एक समय के प्रमुख उध्योग्पतियो में से एक के रूप में स्वागत किया जिन्होने जनरल अध्यक्ष के रूप में काम किया था और पूर्व सेनेटर रेमन फर्नांडीज जिन्होने अध्यक्ष के रूप में सेवा दी थीІ फिलीपीन एयर लाइन इंकोर्पोरेशन ने फिलीपीन हवाई टेक्सी कंपनी इंकोर्पोरेटेड के व्यवसाय का अधिग्रहण किया और इस प्रकार फिलीपीन एयरलाइंस का जन्म हुआІ एयरलाइन की पहली उडान १५ मार्च १९४१ को एक बीचक्राफ्ट मोडेल १८ एनपीसी – ५४ के साथ मनीला (निल्सन फिल्ड से) से बगुइओ के बीच दैनिक सेवा के साथ हुई थीІ २२ जुलाई को एयरलाइन ने फिलीपीन हवाई टेक्सी कंपनी के मताधिकार हासिल किएІ सरकारी निवेश ने सितम्बर में इसके राष्ट्रीयकरण के लिए मार्ग प्रशस्त कियाІ मबुहाय विश्राम कक्ष फिलीपीन एयर लाइन के लिए हवाई अड्डे पर का विश्राम कक्ष हैІ मबुहाय (व्यवसाय) वर्ग और मबुहाय माईल्स के विशिष्ट वर्ग (पल एक्ष्प्रेस उडान लेने वालो को छोडकर) विश्राम कक्ष का उपयोग करने के पात्र हैІ क्लब में शराबघर और खाद्य खानपान सब हैІ
निम्नलिखित हवाई अड्डो पर विश्राम कक्ष संचालित है:
कतर एयरवेज़
कतर एयरवेज़ कंपनी क्यू.सी.एस.सी. (), जिसे कतर एयरवेज़ के नाम से जाना जाता है, कतर की राष्ट्रीय ध्वजवाहिका वायुसेवा है। यह सेवा विश्व भर के १०० गंतव्यों को अपने दोहा स्थित आधार से जोड़ती है। इसमें १०० विमानों के बेड़े का सहयोग भी है।
कतर एयरवेज कंपनी Q.C.S.C., कतर एयरवेज के रूप में काम करती है। यह कतर की एक राज्य के स्वामित्व वाली एयरवेज है । इसका मुख्यालय दोहा में कतर एयरवेज टॉवर में है, एयरलाइन हब और स्पोक नेटवर्क को संचालित करती है, जिससे यह दुनिया भर में १२५ से अधिक अंतरराष्ट्रीय स्थलों जैसे की अफ्रीका, मध्य एशिया, यूरोप, सुदूर पूर्व, दक्षिण पूर्व एशिया, मध्य पूर्व, उत्तरी अमेरिका, दक्षिण अमेरिका और ओशिनिया को अपने बेस हमद अंतरराष्ट्रीय हवाई अड्डे से संचालित करती है, और साथ में यह एक १०० से भी अधिक विमानों के बेड़े का उपयोग करती है l  कतर एयरवेज २२ नवंबर, १९९३ को स्थापित किया गया था, लेकिन इसका संचालन २० जनवरी १९९४ से शुरू करा गया थाl अम्मान पहले मई १९९४ में परोसा गया थाl अप्रैल १९९५ में, एयरलाइन के सीईओ ७५ वर्षीय जो शेख हमद बिन अली बिन जबोर अल थे। अक्टूबर २०१४ के हिसाब से, कतर एयरवेज के सीईओ अकबर अल बेकर है, जो नवंबर १९९६ के बाद से इस स्थिति में सेवारत गए हैंl बेकर भी हेल्थरो हवाई अड्डे बोर्ड के एक सदस्य है। मई २०१४ के अनुसार, कंपनी पूरी तरह से कतर सरकार के स्वामित्व में है। कतर एयरवेज पूरी तरह से जुलाई २०१३ के बाद से सरकार द्वारा नियंत्रित किया जाता है, एक पूर्व विदेश मंत्री और अन्य शेयरधारकों से ५०% हिस्सेदारी की खरीद के बाद से। सितम्बर २०१४ से, कतर एयरवेज का समूह, ३१,००० से अधिक लोगों को रोजगार देता है; जिनमें से १९,००० एयरलाइन के लिए सीधे काम करते हैं। कतर एयरवेज सहित कई डिवीजनों है जैसे की: कतर विमान कैटरिंग कंपनी, दोहा अंतरराष्ट्रीय हवाई अड्डे, कतर एयरवेज छुट्टियाँ, संयुक्त मीडिया इंट, कतर ड्यूटी फ्री,कतर विमानन सेवा, कतर वितरण कंपनी, और कतर के कार्यकारी। जुलाई २०१३ में, कतर एयरवेज एफसी बार्सिलोना के प्राथमिक शर्ट प्रायोजक बने थे।
कतर एयरवेज कार्गो, एयरलाइन की कार्गो (माल) शाखा ने तीन बोइंग ७७७ एफ का ऑर्डर दिया है। पहला बोइंग ७७७ एफ १४ मई २०१० को एयरलाइन को दिया गया था, और यह अपने पहले विकास के चरण के दौरान, प्रतिवर्ष माल की ७,५०,००० टन संभालने में सक्षम है। कतर कार्यकारी कतर एयरवेज की एक कॉर्पोरेट जेट सहायक है, अपनी खुद की पोशाक के साथ, एयरलाइन की पारंपरिक एक थोडी सी छोटी ओरिक्स जो बरगंडी और ग्रे रंग में रंगी हुई हैl
एयरलाइन सभी छह बसे हुए महाद्वीपों पर उदान भरती है।२७ मई २०१४ को, बहरीन से दोहा के हमद अंतरराष्ट्रीय हवाई अड्डे पर एक उड़ान लेकर, कतर एयरवेज ने आधिकारिक हस्तांतरण के रूप अपने नए हब के आपरेशनों दोहा अंतरराष्ट्रीय हवाई अड्डे से चिह्नित किया।
अक्टूबर २०१४ में, कतर एयरवेज दुनिया भर में १४५ स्थलो पर अपनी सेवा चलाती है, द्जिबौति की उड़ानों की शुरुआत के बाद से।
असमारा के लिए एक नई सेवा दिसंबर २०१४ में शुरू होने की उम्मीद हैl एयरलाइन ने हाल ही संयुक्त राज्य अमेरिका के टेक्सास के डलास / फोर्ट वर्थ और ह्यूस्टन के साथ हनाइडा, मियामी, यूनाइटेड किंगडम में एडिनबर्ग और इस्तांबुल के सबीहा गोक्केन अंतर्राष्ट्रीय हवाई अड्डा पर अपनी हवाएँ सेवा प्रारंभ करी हैl
सफ़ी एयरवेज़
सफ़ी एयरवेज़ कं. () अफ़्गानिस्तान की एक वायुसेवा है। इस कंपनी की स्थापना २००६ में गुलाम हजरत सफ़ी (अध्यक्ष), एक अफ़्गान व्यापारी द्वारा की गई थी। इस निजी वायुसेवा का मुख्यालय सफ़ी एयरलाइन सेंटर, शहर-ए-नाव, काबुल एवं प्रशासनिक कार्यालय डियरा, दुबई, संयुक्त अरब अमीरात में स्थित है।
यमुना काचरू
150px|left|यमुना काचरूप्रो॰ यमुना काचरू अमरीका में अरबाना शैम्पेन स्थित इलिनॉय विश्वविद्यालय में भाषा विज्ञान की प्रोफेसर हैं। उन्होंने (१९५९ से ६५) तक लंदन के स्कूल ऑफ ओरियंटल एंड अफ्रीकन स्टडीज में अध्यापन किया तथा सामान्य भाषा विज्ञान में वहीं से पीएच. डी की उपाधि प्राप्त की। १९६५ में उन्होंने इलिनाय विश्वविद्यालय में अध्यापन प्रारंभ किया। उनका शोधकार्य मुख्य रूप से हिंदी भाषा तथा अन्य भारतीय भाषाओं की संरचना तथा अंग्रेजी के माध्यम से विश्व में उसके संवाद पर आधारित था। उन्होंने भारतीय भाषाओं तथा भाषा विज्ञान से संबंधित अनेक पुस्तकें तथा शोध-पत्र लिखे हैं। १९६५ से १९९९ तक इलिनाय विश्वविद्यालय में अध्यापन के वाद उन्होंने अवकाश ग्रहण किया और वे अब अपनी जीवन अध्ययन एवं शोध में व्यतीत कर रही हैं।
वर्ष २००६ में उन्हें भारतीय राष्ट्रपति द्वारा पद्मभूषण डॉ॰ मोटूरि सत्यनारायण पुरस्कार से सम्मानित किया गया है।
आइपॉड टच
आईपॉड टच एप्पल इंक द्वारा निर्मित एक पोर्टेबल मीडिया प्लेयर, व्यक्तिगत डिजिटल सहायक, खेल उपकरण और वाई - फाई मोबाइल डिवाइस है।
हज्जाज बिन युसुफ़
अल-हज्जाज बिन युसुफ़ () इस्लाम के शुरूआती काल में उमय्यद ख़िलाफ़त का एक अरब प्रशासक, रक्षामंत्री और राजनीतिज्ञ था जो इतिहास में बहुत विवादित रहा है। वह एक चतुर और सख़्त​ शासक था, हालांकि अब कुछ इतिहासकारों का मत है कि उमय्यद ख़िलाफ़त के बाद आने वाले अब्बासी ख़िलाफ़त के इतिहासकार उमय्यादों से नफ़रत करते थे और हो सकता है उन्होंने अपनी लिखाईयों में अल-हज्जाज का नाम बिगाड़ा हो।
हज्जाज उमय्यद सेनाओं के सिपहसालार चुनने में बहुत ध्यान देता था। उसने अरब सेनाओं में गहरा अनुशासन स्थापित किया और यह चीज़ उमय्यद काल में इस्लामी साम्राज्य के सबसे अधिक विस्तार का एक बड़ा कारण बनी। भारतीय उपमहाद्वीप के सिंध और पंजाब क्षेत्रों पर क़ब्ज़ा करने वाले मुहम्मद बिन क़ासिम को भी हज्जाज ही ने चुना था। उसने ज़ोर देकर उमय्यद साम्राज्य के सभी दस्तावेजों को अरबी भाषा में अनुवादित करवाया और ख़लीफ़ा अब्द अल-मालिक बिन मरवान को समझाकर मुस्लिम क्षेत्रों के लिए एक अलग मुद्रा बनवाई। इस वजह से सन् ६९२ में बीज़ान्टिन सल्तनत के राजा जस्टिनियन द्वितीय और उमय्यद ख़िलाफ़त के बीच 'सिबास्तोपोलिस का युद्ध' छिड़ गया जिसमें उमय्यादों की विजय हुई।
अब्द अल-मालिक बिन मरवान
अब्द अल-मलिक बिन मरवान () इस्लाम के शुरूआती काल में उमय्यद ख़िलाफ़त का एक ख़लीफ़ा था। वह अपने पिता मरवान प्रथम के देहांत होने पर ख़लीफ़ा बना। अब्द अल-मलिक एक शिक्षित और निपुण शासक था, हालांकि उसके दौर में बहुत सी राजनीतिक मुश्किलें बनी रहीं। १४वीं सदी के मुस्लिम इतिहासकार इब्न ख़लदून के अनुसार 'अब्द अल-मलिक बिन मरवान सबसे महान अरब और मुस्लिम ख़लीफाओं में से एक है। राजकीय मामलों को सुव्यवस्थित करने के लिए वह मोमिनों के सरदार उमर बिन अल-ख़त्ताब के नक़्श-ए-क़दम पर चला।'
अब्द अल-मलिक के काल में अरबी भाषा को राजभाषा बनाया गया और सभी दस्तावेजों को अरबी में अनुवादित किया गया। मुस्लिम क्षेत्रों के लिए एक नई मुद्रा स्थापित की गई जिस से सन् ६९२ में बीज़ान्टिन सल्तनत के राजा जस्टिनियन द्वितीय और उमय्यद ख़िलाफ़त के बीच 'सिबास्तोपोलिस का युद्ध' छिड़ गया जिसमें उमय्यादों की विजय हुई। उसने एक डाक सेवा का भी प्रबंध करवाया। इसके अलावा कृषि और व्यापार में बहुत से सुधार भी करवाए गए। उसनें अपनी सेनाओं से हिजाज़ और इराक़ पर उमय्यादों का क़ब्ज़ा पक्का करवया, लेकिन साथ-ही-साथ पश्चिम में उत्तर अफ़्रीका में बीज़ान्टिन साम्राज्य का नियंत्रण उखाड़कर अतलास पर्वतों तक अपना साम्राज्य बढ़वाया। हिजाज़ में क़ब्ज़ा करने पर मक्का में उसके हाथों में आ गया और उसने टूटे हुए काबा की मरम्मत करवाई। उस इमारत पर रेशम का ढेप चढ़वाने की रिवायत भी उसी ने शुरू करी। हिजाज़ में क़ब्ज़ा करने के लिए हज्जाज बिन युसुफ़ उसके बहुत काम आया था और अब्द अल-मलिक ने हज्जाज को इराक़ का राज्यपाल बनाकर भेजा। हज्जाज ने फ़ौरन वहाँ पर कूफ़ा और बसरा में तैनात अरब फ़ौजों में बग़ावत की भावना को कुचल दिया और पूर्व की ओर मध्य एशिया तक पहुँच गया। आगे चलकर इसी हज्जाज ने मुहम्मद बिन क़ासिम के नेतृत्व में मकरान तट के रास्ते से भारतीय उपमहाद्वीप पर धावा बोला और सिंध व पंजाब पर अरब क़ब्ज़ा कर के भारत में मुस्लिम राज की नीव डाली।
प्राचीन आनातोली लोग
प्राचीन अनातोली या प्राचीन अनातोलियाई () सुदूर पश्चिमी एशिया के अनातोलिया क्षेत्र (आधुनिक तुर्की) में बसने वाले लोग थे जो हिन्द-यूरोपीय भाषा परिवार की अनातोली भाषाएँ बोलते थे। अनातोली भाषा-परिवार पूरे हिन्द-यूरोपीय परिवार की एक शाखा था जो समय के साथ विलुप्त हो गया, हालांकि सम्भव है कि उसके कुछ चिह्न अर्मेनियाई भाषा जैसी स्थानीय भाषाओं में रह गए हों।
कांस्य युग के ख़ात्मे के बाद अनातोली लोगों के क्षेत्र पर मीदि, ईरानी, यूनानी, रोमन, गलाती, फ़्रिजी, बिथनी और ओग़ुज़​ तुर्कों के हमले होते रहे। इनमें से बहुत से हमलावर अनातोलिया में बस गए जिस से अनातोली भाषाएँ लुप्त हो गई। १३३ ईसापूर्व के बाद अनातोलिया को धीरे-धीरे रोमन साम्राज्य में सम्मिलित कर लिया गया। बहुत से भाषावैज्ञानिक और इतिहासकार अनातोलिया को ही हिन्द-यूरोपीय भाषा परिवार की जन्मभूमि मानते हैं (हालांकि कुछ के अनुसार यह युक्रेन या यूरेशिया के स्तेपी क्षेत्र में है)।
तुर्की के भौगोलिक क्षेत्र
तुर्की को ७ क्षेत्रों में बांटा जाता है। इनकी परिभाषा १९४१ में तुर्की के प्रथम भूगोल सम्मलेन में की गई थी। इन क्षेत्रों का कोई प्रशासनिक महत्व नहीं है लेकिन भौगोलिक, आर्थिक और सामाजिक प्रयोगों में इन्हें इस्तेमाल किया जाता है।
सामीती लोग
सामीती लोग () मध्य पूर्व से उत्पन्न हुई उन मानव जातियों को कहा जाता है जो किसी सामी भाषा को अपनी मातृभाषा के रूप में बोलते हैं। इन भाषाओं में इब्रानी भाषा, अरबी भाषा, अक्कादी भाषा, आरामाई भाषा, गिइज़ भाषा, फ़ोनीशियाई भाषा और अम्हारिक भाषा शामिल हैं। आधुनिक काल में सामीती लोगों के मुख्य समुदाय अरब लोग और यहूदी लोग हैं। दुनिया भर में सामीती लोगों की आबादी ३५ करोड़ अनुमानित की गई है जिसमें से ३० करोड़ अरब, ३.८ करोड़ इथियोपिया के हबशी लोग, ४०-५० लाख मिज़राही यहूदी लोग, ४२ लाख असीरियाई लोग और १० लाख माल्टा के द्वीप के लोग हैं।
ऐडीज़ मर्सिडीज
ऐडीज़ मर्सिडीज क्यूबा की मशहूर पॉप और विश्व संगीत गायिका हैं। वह जर्मनी तथा स्पेन में निवास करती हैं।
क़हतानी लोग
क़हतानी () उन अरब लोगों को कहा जाता है जिनकी मूल मातृभूमि अरबी प्रायद्वीप का दक्षिणी या दक्षिणपूर्वी भाग, विशेषकर यमन क्षेत्र, है। बहुत से क़हतानी क़बीले अब अपनी पूर्व गृहभूमि से दूर-दराज़ क्षेत्रों में रहते हैं। इनके विपरीत 'अदनान' () उन अरब समुदायों को कहा जाता है जिनकी मूल मातृभूमि अरबी प्रायद्वीप का उत्तर, पश्चिमी या मध्य क्षेत्र है। क़हतानियों की दो शाखाएँ हैं: हिम्यर () और कहलान ()। सभी अरब क़बीलों को 'क़हतानी' या 'अदनानी' में वर्गीकृत किया जा सकता है और इन दोनों शाखाओं में ऐतिहासिक खींचातानी रही है। अरबी लोक-मान्यता में क़हतानी शुरू के मूल अरब थे और अदनानी बाद में अरब बने।
अदनान
"अदनान"' () पारंपरिक अरब मान्यताओं में अरबी प्रायद्वीप के उत्तरी, मध्य और पश्चिमी भाग के अरब लोगों के सांझे पूर्वज का नाम था। उनके वंशजों को 'अदनानी अरब' कहते हैं। इसके विपरीत क़हतानी उन अरब लोगों को कहा जाता है जिनकी मूल मातृभूमि अरबी प्रायद्वीप का दक्षिणी या दक्षिणपूर्वी भाग, विशेषकर यमन क्षेत्र, है। बहुत से क़हतानी क़बीले अब अपनी पूर्व गृहभूमि से दूर-दराज़ क्षेत्रों में रहते हैं। सभी अरब क़बीलों को 'क़हतानी' या 'अदनानी' में वर्गीकृत किया जा सकता है और इन दोनों शाखाओं में ऐतिहासिक खींचातानी रही है। अरबी लोक-मान्यता में क़हतानी शुरू के मूल अरब थे और अदनानी बाद में अरब बने।
इस्लामी मान्यता में पैग़म्बर मुहम्मद​ अदनानी अरब थे और उनके और अदनान के बीच के वंशज इस प्रकार हैं:
क़ुरैश क़बीला
क़ुरैश () एक शक्तिशाली व्यापारी अरब क़बीला था जिसका इस्लाम के आने से पहले मक्का और उसके काबा पर नियंत्रण था। पैग़म्बर मुहम्मद​ भी इसी क़बीले की बनू हाशिम शाखा के सदस्य थे। पारम्परिक क़हतानी-अदनानी अरब श्रेणीकरण के नज़रिए से क़ुरैश एक अदनानी क़बीला था।
शटडाउन.ईऍक्सई
शटडाउन.ईऍक्सई (shutdown.exe) एक यूटिलिटी है जो कि विण्डोज़ २००० के समय से माइक्रोसॉफ्ट विण्डोज़ का एक हिस्सा है। इसका प्रयोग एक चलते कम्प्यूटर या रिमोट कम्प्यूटर को शटडाउन करने के लिये किया जाता है।
https://web.archive.org/web/20121030015631/http://support.microsoft.com/kb/317371
8 Best Computer/Laptop को Shutdown करने के तरीके [https://www.hindijarurat.com/2020/08/computer-laptop-shutdown-kaise-kare.html
२०१२ हैदा ग्वाई भूकम्प
२०१२ हैदा ग्वाई भूकम्प २७ अक्टूबर २०१२ (भारत में २८ अक्टूबर) को आया रिक्टर पैमाने पर ७.७ की तीव्रता वाला भूकम्प था। इस भूकम्प का केन्द्र कनाडा के ब्रिटिश कोलम्बिया प्रान्त के प्रिन्स रूपर्ट से १९८ किलोमीटर दूर दक्षिण-दक्षिण पश्चिम में सतह से १० किलोमीटर की गहराई पर था। इस भूकम्प के बाद प्रशान्त सुनामी चतावनी केन्द्र और पर्यावरण कनाडा दोनों ने वैंकूवर द्वीप के उत्तरी बिन्दू से केप डिसिज़न, अलास्का तक सुनामी की चतावनी जारी कर दी जिसका विस्तार वाशिंगटन, औरिगन, उत्तरी कैलिफ़ोर्निया और हवाई तक कर दिया गया। यूएसजीएस ने दो पश्चातवर्ती झटके भी दर्ज किए, पहला सांय ८:१४ पर ५.८ की तीव्रता और दूसरा सांय ८:५२ पर ४.८ की तीव्रता का।